**KOPRIVNIČKO-KRIŽEVAČKA ŽUPANIJA,** Ulica Antuna Nemčića 5, Koprivnica, OIB: 06872053793, koju zastupa župan Darko Koren, ing.građ. (u daljnjem tekstu: Naručitelj),

i

NAZIV, Mjesto, OIB: , kojeg zastupa (u daljnjem tekstu: Isporučitelj) zaključili su

# UGOVOR O NABAVI USLUGE IZRADE PROMOTIVNIH MATERIJALA ZA PROJEKT „RAZVOJ KOMPETENCIJA KROZ UČENJE TEMELJENO NA RADU“

**Članak 1.**

Predmet ovog ugovora je nabava usluge izrade promotivnih materijala u projektu „Razvoj kompetencija kroz učenje temeljeno na radu“, sukladno Pozivu na dostavu ponuda KLASA: 406-01/20-03/18, URBROJ: 2137/1-03/11-20-3 od 17. rujna 2020. godine i Odluci o odabiru KLASA: 406-01/20-03/18, URBROJ:\_\_\_\_\_\_\_\_\_\_\_ od \_\_\_\_\_\_\_\_\_\_\_\_. godine, u svemu prema ponudi broj \_\_\_\_\_\_ od \_\_\_\_\_\_\_\_\_\_\_ 2020. godine i ponudbenom troškovniku. Ponuda i ponudbeni troškovnik se nalaze u privitku ovog ugovora i čine njegov sastavni dio.

**Članak 2.**

Ugovorne strane utvrđuju vrijednost usluge iz članka 1. ovog Ugovora prema ponudi Isporučitelja u iznosu od \_\_\_\_\_\_\_\_\_\_\_\_\_ kuna (slovima: \_\_\_\_\_\_\_\_\_\_\_), pri čemu PDV po stopi od 25% iznosi \_\_\_\_\_\_\_\_\_\_ kuna (slovima: \_\_\_\_\_\_\_\_\_\_\_), odnosno sveukupna cijena iznosi \_\_\_\_\_\_\_\_\_\_\_\_\_ kuna (slovima: \_\_\_\_\_\_\_\_\_\_\_\_).

Vrijednosti jediničnih cijena stavaka su fiksne i nepromjenjive.

**Članak 3.**

Usluga iz članka 1. će se obavljati sukcesivno, prema dinamici projekta tijekom 2020. i 2021. godine.

Naručitelj će izvršenje usluge zatražiti pojedinačnim narudžbenicama u kojima može naručiti jednu ili više usluga iz ponude Izvršitelja, prema ponudbenom troškovniku.   
 Izvršitelj je dužan izvršiti uslugu prema količinama navedenima u pojedinačnim narudžbenicama.

**Članak 4.**

Rok za izvršenje usluge po prvoj narudžbenici je 10 dana od dostave narudžbenice.

Rok za izvršenje usluge po ostalim narudžbenicama je 30 dana od dostave narudžbenice.

**Članak 5**.

Izvršitelj je dužan prilikom grafičke pripreme za svaku stavku troškovnika Naručitelju ponuditi 3 (tri) verzije dizajna, od kojih će Naručitelj odabrati jednu za tisak.

Sadržaj i elemente vidljivosti za tisak Izvršitelju dostavlja Naručitelj.

**Članak 6.**

Plaćanje će se obavljati po izvršenju usluga svake narudžbenice na IBAN Isporučitelja \_\_\_\_\_\_\_\_\_\_\_\_\_\_\_otvoren kod \_\_\_\_\_\_\_\_\_\_\_\_\_\_\_\_\_\_\_\_\_ temeljem izdanog elektroničkog računa u roku od 30 dana od dana primitka istog.

Predujam je isključen, kao i davanje sredstva osiguranja plaćanja.

U slučaju kašnjenja plaćanja Isporučitelj ima pravo obračunati zakonsku zateznu kamatu Naručitelju.

**Članak 7.**

Izvršitelj je dužan prilikom potpisivanja ugovora dostaviti jamstvo za uredno ispunjenje ugovora u obliku zadužnice ovjerene od strane nadležnog tijela na iznos od \_\_\_\_ što odgovara 10% vrijednosti ugovora bez PDV-a.

Ukoliko dođe do neizvršavanja ugovornih obveza od strane Izvršitelja, Naručitelj će aktivirati dostavljeno jamstvo.

Naručitelj zadržava jamstvo do izvršenja ugovora.

**Članak 8.**

Izvršitelj se obvezuje čuvati povjerljivost svih osobnih podataka kojima će imati pristup prilikom izvršenja ovog Ugovora.

Izvršitelj osobne podatke iz stavka 1. ovog članka neće koristiti ni na koji način niti će poduzimati bilo kakve radnje koje bi mogle značiti otkrivanje, promjenu ili gubitak tih osobnih podataka.

Izvršitelj se obvezuje da će povjerljivost osobnih podataka iz stavka 1. ovog članka čuvati i nakon prestanka ovog Ugovora.

Bilo kakvo neovlašteno raspolaganje Izvršitelja osobnim podacima iz stavka 1. ovog članka predstavlja povredu zakonske obveze, pod materijalnom i kaznenom odgovornošću.

Zakonski zastupnik Izvršitelja dužan je o čuvanju povjerljivosti osobnih podataka iz stavka 1. ovog članka izvijestiti sve svoje zaposlene.

**Članak 9.**

U slučaju nepoštivanja obveza iz ovog Ugovora od strane Izvršitelja, Naručitelj ima pravo raskinuti ugovor.

Izvršitelj ima pravo raskinuti ugovor ukoliko Naručitelj ne ispuni financijske obveze.

**Članak 10**.

Potpisom ovog Ugovora, ugovorne strane utvrđuju da će za sve slučajeve koji ovim Ugovorom nisu predviđeni ili su predviđeni suprotno, primijeniti Zakon o obveznim odnosima.

**Članak 11.**

Sve eventualne ugovorne strane rješavaju sporazumno. Ako eventualni spor ugovorne strane ne riješe na spomenuti način suglasne su da je nadležan stvarno nadležan sud prema mjestu sjedišta Naručitelja.

**Članak 12.**

Ovaj Ugovor sastavljen je u 4 (četiri) istovjetna primjeraka od kojih svaki primjerak ima snagu originala, po 2 (dva) primjerka za svaku ugovornu stranu.

Ovaj Ugovor stupa na snagu danom potpisa obiju ugovornih strana.

KLASA: 406-01/20-03/18  
URBROJ: 2137/1-03/11-20-  
Koprivnica,

**ZA IZVRŠITELJA ZA NARUČITELJA**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_